ಮೆಟಲ್‌ಕೊರ್ ಹಾಗೂ ನು ಮೆಟಲ್‌ ಅಭಿವೃದ್ಧಿಯಲ್ಲಿ ಪಂತೇರಾದ ಪ್ರಭಾವ ಅಪಾರ. ಹೊಸ ಅಲೆಯ ಅಮೆರಿಕನ್‌ ಹೆವಿ ಮೆಟಲ್‌ನ ಸಂಸ್ಥಾಪಕರಲ್ಲಿ ಪಂತೇರಾ ಕೂಡ ಒಂದು ಎಂಬುದು ತರ್ಕಾತೀತ. ಪಾಪ್‌ಮ್ಯಾಟರ್ ಪ್ರಕಾರ, “ಡಾರೆಲ್‌ ಅಬ್ಬೋಟ್‌ರು ಹೆವಿ ಮೆಟಲ್‌ ಎಂಬ ಒಂದು ಸಂಪೂರ್ಣ ಸಂಗೀತ ಪ್ರಕಾರದ ಮೇಲೆ ಅಗಾಧ ಪ್ರಭಾವ ಬೀರಿದ್ದಾರೆ. "ಕೌಬಾಯ್ಸ್‌ ಫ್ರಾಮ್‌ ಹೆಲ್‌" ಹಾಗೂ "ವಲ್ಗರ್ ಡಿಸ್‌ಪ್ಲೇ ಆಫ್‌ ಪವರ್" ನಂತರ ಅಮೆರಿಕದ ಪ್ರತಿಯೊಬ್ಬ ಯುವ ಮೆಟಲ್ ಬ್ಯಾಂಡ್‌ ಒಂದಲ್ಲಾ ಒಂದು ರೀತಿಯಲ್ಲಿ ಗಿಟಾರ್ ಶೈಲಿಯನ್ನು ಅಳವಡಿಸಿಕೊಂಡಿದ್ದಾರೆ. ಅವರಿಗೆ ಪ್ರೇರಣೆಗೆ ನೀಡಿದ ಮುದ್ರಣಗಳೆಂದರೆ; ಟೂಲ್‌, ಕಾರ್ನ್‌, ಲಿಂಪ್‌ ಬಿಝ್ಕಿತ್, ಸ್ಲಿಪ್‌ನಾಟ್, ಹೇಟ್‌ಬ್ರೀಡ್, ಲ್ಯಾಂಬ್‌ ಆಫ್‌ ಗಾಡ್, ಶಾಡೋಸ್‌ ಫಾಲ್, ಮಸ್ಟೊಡನ್‌...ಹೀಗೆ ಪಟ್ಟಿ ಅಂತ್ಯವೇ ಇಲ್ಲದೇ ಬೆಳೆಯುತ್ತದೆ”. ಎಂದು ಅಭಿಪ್ರಾಯಪಟ್ಟಿದ್ದು. 

ಪ್ರಮುಖ ವೇದಿಕೆಯ ಕಾರ್ಯಕ್ರಮಕ್ಕಾಗಿ ಪಂತೇರಾ ಓಝ್‌ಫೆಸ್ಟ್‌ ಜೊತೆ ಎರಡು ಬಾರಿ ಪ್ರವಾಸ ಮಾಡಿದೆ. 1997ರಲ್ಲಿ ನಡೆದ ಎರಡನೇಯ ಹಾಗೂ 2000ದಲ್ಲಿ ಜರುಗಿದ ಐದನೇ ವಾರ್ಷಿಕ ಓಝ್‌ಫೆಸ್ಟ್‌ಗಳಲ್ಲಿ ಪಂತೇರಾ ಬ್ಯಾಂಡ್‌ ಕಾರ್ಯಕ್ರಮ ನೀಡಿತ್ತು. ತಮ್ಮ ವೃತ್ತಿಬದುಕಿನ ಹಾದಿಗುಂಟ ಪಂತೇರಾದ ಸದಸ್ಯರು ತಮ್ಮ ವಿಪರೀತ ಎನ್ನಬಹುದಾದ ಪಾರ್ಟಿಗಳು ಹಾಗೂ ವ್ಯಭಿಚಾರಕ್ಕೋಸ್ಕರ ಹೆಸರುವಾಸಿಯಾಗಿದ್ದರು. ಮಾತ್ರವಲ್ಲ, “ಬ್ಲ್ಯಾಕ್‌ ಟೂತ್ ಗ್ರಿನ್‌” ಎಂಬ ಮದ್ಯವನ್ನೂ ಅಧಿಕೃತವಾಗಿ ಹೊಂದಿದ್ದರು. ಕ್ರೌನ್‌ ರಾಯಲ್ ಅಥವಾ ಸೀಗ್ರಾಮ್‌ 7 ವಿಸ್ಕಿ ಮತ್ತು ಕೊಕಾಕೋಲದ ಮಿಶ್ರಣವಾಗಿರುವ ಈ ಮದ್ಯಕ್ಕೆ “ಬ್ಲ್ಯಾಕ್‌ ಟೂತ್ ಗ್ರಿನ್” (ಪರ್ಯಾಯ ನಾಮಗಳು “ಬ್ಲ್ಯಾಕ್‌ ಟೂತ್‌”, “ದ ಗ್ರಿನ್‌”, ಅಥವಾ “ಬಿಟಿಜಿ”) ಎಂಬ ಹೆಸರನ್ನು ಮೆಗಡೆಥ್‌ನ “ಸ್ವೆಟಿಂಗ್ ಬುಲೆಟ್ಸ್‌” ಎಂಬ ಸಾಹಿತ್ಯದಿಂದ ಪಡೆದುಕೊಳ್ಳಲಾಗಿತ್ತು. 

ಪಂತೇರಾ ತನ್ನದೇ ವಿಶ್ಲೇಷಣೆಯಾದ “ಟೇಕ್‌ ನೋ ಶಿಟ್‌” ದೃಷ್ಟಿಕೋನವನ್ನು ಅಳವಡಿಸಿಕೊಂಡಿತು. ಮಾತ್ರವಲ್ಲ "ಫಾರ್ ಬಿಯಾಂಡ್ ಡ್ರೈವನ್‌" ಆಲ್ಬಂನಲ್ಲಿರುವ ತನ್ನ ಜನಪ್ರಿಯ “5 ಮಿನಿಟ್ಸ್‌ ಅಲೋನ್‌” ಎಂಬ ಹಾಡಿನ ಮೂಲಕ ಅದನ್ನು ಮೂರ್ತ ದೃಷ್ಟಾಂತವನ್ನಾಗಿಸಿತು. ವಿನ್ನಿ ಪೌಲ್‌ ಪ್ರಕಾರ, ಸ್ಯಾನ್‌ ಡಿಯಾಗೊ, ಕ್ಯಾಲಿಫೋರ್ನಿಯಾ ಪ್ರದರ್ಶನದ ವೇಳೆಯಲ್ಲಿ ತಮಗೆ ಅಡಚಣೆ ಮಾಡುತ್ತಿದ್ದ ಒಬ್ಬ ತಂಟಕೋರನೊಬ್ಬನನ್ನು ಉದ್ದೇಶಿಸಿ ಅನ್ಸೆಲ್ಮೋ, "jump [his] ass and beat the shit out of him on the spot” ಎಂದು ಕಿಡಿಕಾರಿದ್ದರು. ಪರಿಣಾಮವಾಗಿ ಬ್ಯಾಂಡ್‌ ಮೇಲೆ ಮೊಕದ್ದಮೆ ದಾಖಲಿಸಲಾಯಿತು. ಪಂತೇರಾದ ಮ್ಯಾನೇಜರ್ ಗೆ ಕರೆ ಮಾಡಿದ ಆ ತಂಟೆಕೋರನ ತಂದೆ “ಫಿಲ್‌ ಅನ್ಸೆಲ್ಮೋ ಜೊತೆ ನನಗೆ ಕೇವಲ ಐದು ನಿಮಿಷಗಳ ಸಮಯ ನೀಡಿ, ಇಲ್ಲಿ ಬಿಗ್ ಡ್ಯಾಡಿ ಯಾರೆಂಬುದನ್ನು ಆತನಿಗೆ ಮನವರಿಕೆ ಮಾಡಿಕೊಡುತ್ತೇನೆ” ಎಂದಿದ್ದರು. ಅದಕ್ಕೆ ಪ್ರತ್ಯುತ್ತರ ನೀಡಿದ ಫಿಲ್‌ ಅನ್ಸೆಲ್ಮೋ “ಆ ಬೆಕ್ಕಿನ ತಂದೆಯೊಂದಿಗಿರಲು ನನಗೆ ಕೇವಲ ಐದು ನಿಮಿಷಗಳ ಸಮಯ ನೀಡಿ ಅವರ ಅಂಡಿನ ಮೇಲೆ ಬಾರಿಸುತ್ತೇನೆ” ಎಂದಿದ್ದರು. 

ತಮ್ಮನ್ನು ತಾವು ಬಿಕರಿ ಮಾಡಿಕೊಳ್ಳದೇ, ಟ್ರೆಂಡ್‌ಗಳಿಗೆ ಬಲಿಯಾಗದ ತಮ್ಮ ರಾಜಿರಹಿತ ವೃತ್ತಿ ಜೀವನದ ಕುರಿತು ತಂಡದವರಿಗೆ ಅಗಾಧ ಹೆಮ್ಮೆ ಇತ್ತು. ಆ ಹೆಮ್ಮೆ ಅವರ "ದ ಗ್ರೇಟ್‌ ಸದರ್ನ್‌ ಟ್ರೆಂಡ್‌ಕಿಲ್" ‌ನ ಶೀರ್ಷಿಕೆ ಹಾಗೂ ಹಾಡುಗಳಲ್ಲಿ ಪ್ರತಿಧ್ವನಿತವಾಗುತ್ತದೆ. ಪಂತೇರಾದ ಅಧಿಕೃತ ವೆಬ್‌ಸೈಟ್‌ನಲ್ಲಿ ಅನ್ಸೆಲ್ಮೋ ಈ ಕುರಿತು ತಮ್ಮದೇ ಮಾತುಗಳಲ್ಲಿ ಹೇಳಿಕೊಂಡಿದ್ದಾರೆ; 

ನಾವು ಹೆವಿ ಮೆಟಲ್‌, ’ಗ್ರಂಜ್‌ಮೆಟಲ್‌’, ಫಂಕ್‌ ಮೆಟಲ್‌, ರ್ಯಾಪ್‌ ಮೆಟಲ್‌ ಹೀಗೆ ಎಲ್ಲಾ ಬಗೆಯ ಟ್ರೆಂಡ್‌ಗಳ ಅಲೆಗಳನ್ನು ಎದುರಿಸಿಯೂ ಇಂದಿಗೂ ಚಾಲ್ತಿಯಲ್ಲಿದ್ದೇವೆ. ಸಿಕ್ಕಲ್ಲೆಲ್ಲಾ ಕೈಯಾಡಿಸುವುದಿಲ್ಲ ಎಂಬುದು ನಮ್ಮ ಸುತ್ತಮುತ್ತಲಿನವರ ಗಮನಕ್ಕೂ ಬರುವಂತಿದೆ. ನಾವು ಸೂಕ್ತ ಸ್ಥಾನದಲ್ಲಿಯೇ ಇದ್ದೇವೆ ಎಂಬುದು ನಮ್ಮ ಅಭಿಮಾನಿಗಳಿಗೂ ಗೊತ್ತಿದೆ. 

ಹಾಗೆಯೇ, “ವಿ ವಿಲ್‌ ಗ್ರಿಂಡ್‌ ದಟ್‌ ಏಕ್ಸ್‌ ಫಾರ್ ಎ ಲಾಂಗ್‌ ಟೈಮ್‌” ("ರೀಇನ್ವೆಂಟಿಂಗ್ ದ ಸ್ಟೀಲ್" ‌) ಮನೋಭಾವ ಕೂಡ, ಅನ್ಸೆಲ್ಮೋ ಹೇಳುವಂತೆ, “ನಮ್ಮ ಧ್ಯೇಯ”.

ತಮ್ಮ ಮೇಲಾದ ಥ್ರ್ಯಾಷ್‌ ಮೆಟಲ್‌ನ ಪ್ರಭಾವವನ್ನು ಹೊರತುಪಡಿಸಿದರೆ ಹೆವಿ ಮೆಟಲ್‌ ಲೋಕದ ದಿಗ್ಗಜರಾದ ಬ್ಲ್ಯಾಕ್‌ ಸಬ್ಬೋತ್‌ ಕೂಡ ತಮ್ಮ ನೆಚ್ಚಿನ ಬ್ಯಾಂಡ್‌ ಎನ್ನುತ್ತಾರೆ ಪಂತೇರಾ ಬ್ಯಾಂಡ್‌ನ ಸದಸ್ಯರು. ಶ್ರದ್ಧಾಂಜಲಿಯ ರೂಪದಲ್ಲಿ ಪಂತೇರಾ ತಂಡ ಬ್ಲ್ಯಾಕ್‌ ಸಬ್ಬಾತ್‌ ಹಾಡುಗಳಿಗೆ ಮೂರು ವಿಭಿನ್ನ ಮಾದರಿಯ ಕವರ್ ಗಳ ಧ್ವನಿಮುದ್ರಣ ಮಾಡಿದೆ (ಎಲ್ಲವೂ ಓಝೀ ಒಸ್ಬೋರ್ನ್‌ ಸಂಗೀತ ಯುಗಕ್ಕೆ ಸೇರಿದವುಗಳು). ಮೊದಲನೆಯದು “ಪ್ಲಾನೆಟ್‌ ಕಾರವಾನ್‌”, ಮಂದಗತಿಯ ಈ ಹಾಡನ್ನು ಮೊದಲ ಸಬ್ಬಾತ್‌ ಟ್ರೈಬ್ಯೂಟ್‌ ಆಲ್ಬಂ "ನೇಟಿವಿಟಿ ಇನ್‌ ಬ್ಲ್ಯಾಕ್‌" ಗೆ ಯೋಚಿಸಲಾಗಿತ್ತು. ನಂತರ ಅದೇ "ಫಾರ್ ಬಿಯಾಂಡ್ ಡ್ರೈವನ್" ‌ ಆಲ್ಬಂನ ಕೊನೆಯ ಹಾಡಾಗಿಯೂ ಬಳಕೆಯಾಯಿತು. ನಂತರ ಬ್ಯಾಂಡ್‌ ಸಬ್ಬಾತ್‌ನ “ಎಲೆಕ್ಟ್ರಿಕ್‌ ಫ್ಯುನರಲ್‌” ಅನ್ನು ಎರಡನೇಯ" ನೇಟಿವಿಟಿ ಇನ್‌ ಬ್ಲ್ಯಾಕ್" ‌ನಲ್ಲಿ ಪ್ರದರ್ಶಿಸಿದರು. 2003ರಲ್ಲಿ ಬಿಡುಗಡೆಯಾದ ಪಂತೇರಾದ ಸಂಕಲನ, "ದ ಬೆಸ್ಟ್‌ ಆಫ್ ಪಂತೇರಾ: ಫಾರ್ ಬಿಯಾಂಡ್‌ ದ ಗ್ರೇಟ್ ಸದರ್ನ್‌ ಕೌಬಾಯ್ಸ್ ವಲ್ಗರ್ ಹಿಟ್ಸ್!" ನಲ್ಲಿಯೂ ಬಿಡುಗಡೆಯಾಗದ ಸಬ್ಬಾತ್‌ರ ಕವರ್ “ಹೋಲ್‌ ಇನ್‌ ದ ಸ್ಕೈ” ಅನ್ನೂ ಸೇರಿಸಿಕೊಳ್ಳಲಾಗಿತ್ತು. ಸಬ್ಬಾತ್‌ ಜೊತೆ ಪಂತೇರಾ ಹೊಂದಿದ್ದ ಆತ್ಮೀಯತೆಯನ್ನು ಸಾಹಿತ್ಯದ ಮೂಲಕವೂ ಪ್ರಕಟಿಸಲಾಯಿತು, “ಗಾಡ್‌ಡಾಮ್‌ ಎಲೆಕ್ಟ್ರಿಕ್‌” ಸಂಕಲನದಲ್ಲಿರುವ “ಯುವರ್ ಟ್ರಸ್ಟ್ ಇಸ್‌ ಇನ್‌ ವಿಸ್ಕಿ ಅಂಡ್‌ ವೀಡ್ ಅಂಡ್ ಬ್ಲ್ಯಾಕ್ ಸಬ್ಬಾತ್‌” ಅದಕ್ಕೊಂದು ಉತ್ತಮ ಉದಾಹರಣೆ. ಇದೇ ಹಾಡಿನಲ್ಲಿ ಬ್ಯಾಂಡ್‌ನ ಥ್ರ್ಯಾಷ್‌ ಮೆಟಲ್‌ ಪ್ರಭಾವವಾದ ಸ್ಲೇಯರ್ ಅನ್ನೂ ಪ್ರಸ್ತಾಪಿಸಲಾಗಿದೆ. 

ಪರಂಪರೆ ಹಾಗೂ ಪ್ರಭಾವಗಳು
"ಬ್ಯಾಂಡ್‌ನಲ್ಲಿ ಗೊಂದಲ ಮತ್ತು ದ ಗ್ರೇಟ್‌ ಸದರ್ನ್‌ ಟ್ರೆಂಡ್‌ ಕಿಲ್" ‌ (1994–1996)
ಓವರ್ ಡೋಸ್, "ಅಫಿಷಿಯಲ್‌ ಲೈವ್‌: 101 ಪ್ರೂಫ್‌" ಹಾಗೂ ಇನ್ನಿತರ ಉಪಯೋಜನೆಗಳು (1996–2000)
ಧ್ವನಿಮುದ್ರಿಕೆ ಪಟ್ಟಿ